डेरा बाबा नानक में मेला शुरू, पहले दिन पहुंचे 50 हजार श्रद्धालु
डेरा बाबा नानक| प्रथमपातशाह श्री गुरु नानक देव के अंगवस्त्र चोला साहिब के दर्शनों के लिए शनिवार को मेला शुरू हो गया। पहले दिन पंजाब ही नहीं बाहर से करीब 50 हजार लोगों ने चोला साहिब के दर्शन किए। गुरु नानक देव जी की 16वें वंशज बाबा सुखदेव सिंह बेदी के नेतृत्व में गुरुद्वारा श्री चोला साहिब, गुरुद्वारा श्री दरबार साहिब में लोग नतमस्तक हुए। शनिवार तड़के होशियारपुर से चली संगत के पहुंचने से पहले उनके रहने और खाने-पीने का इंतजाम किया गया।
mai_Deva hin_Deva